PPS จับมือ “ตลท.” ปลูกต้นไม้ “โครงการ Care the Wild”
PPS จับมือ “ตลท.” เดินหน้าปลูกต้นไม้ให้ได้ป่าผ่านโครงการ “Care the Wild”
PPS จับมือ “ตลท.” เดินหน้าปลูกต้นไม้ให้ได้ป่าผ่านโครงการ “Care the Wild”
5 ก.ค. 2565

ดร.พงศ์ธร ธาราไชย ประธานกรรมการบริหาร บริษัท โปรเจค แพลนนิ่ง เซอร์วิส จำกัด (มหาชน) หรือ PPS ร่วมกับนางสาวนพเก้า สุจริตกุล ผู้ช่วยผู้จัดการ ตลาดหลักทรัพย์แห่งประเทศไทย พร้อมด้วยพันธมิตรโครงการ Care the Wild “ปลูกป้อง Plant &amp; Protect” ทั้งภาคส่วนกรมป่าไม้ นำโดย นางนันทนา บุณยานันต์ ผู้อำนวยการสำนักจัดการป่าชุมชน และทีมงานสำนักจัดการทรัพยากรป่าไม้ที่ 2 (เชียงราย) และชาวชุมชนบ้านใหม่ ลงพื้นที่ปลูกต้นไม้เพิ่มเติมในพื้นที่ 10 ไร่ ณ ป่าชุมชนบ้านใหม่ ต. แม่ข้าวต้ม อ. เมือง จ. เชียงราย ซึ่ง PPS สนับสนุนการปลูกไม้ให้ได้ป่ารวม 20 ไร่ และพร้อมสนับสนุนต่อเนื่อง ตอกย้ำแนวคิดของการดำเนินธุรกิจที่รับผิดชอบต่อสิ่งแวดล้อม
สำหรับโครงการ Care the Wild “ปลูกป้อง Plant &amp; Protect” ความร่วมมือระหว่าง ตลาดหลักทรัพย์ฯ กรมป่าไม้ และพันธมิตร ร่วมสร้างสมดุลระบบนิเวศจากต้นทางเพื่อลดภาวะโลกร้อนอย่างยั่งยืน ด้วยการส่งเสริมการสร้างพื้นที่ป่า พร้อมติดตามการเติบโตของไม้ที่ปลูกด้วยหลักธรรมาภิบาลการเปิดเผยข้อมูล ติดตาม-เรียนรู้-ดูแล ผ่านแอปพลิเคชัน Care the Wild องค์กรที่สนใจร่วมปลูกไม้ให้ได้ป่า ดูรายละเอียดเพิ่มเติมที่ www.setsocialimpact.com หรือ SET Contact Center 02-009-9999